**9. A feladat az 1. világháború utáni Magyarországgal kapcsolatos.**

**Egészítse ki a bethleni konszolidációra vonatkozó írást az alábbi törvénycikkek,**

**valamint ismeretei felhasználásával!** (Elemenként 1 pont)

„1. A magyar kormány a jelen jegyzőkönyvben megállapított kötelezettségek

érvénybelépésétől számított egy hónapon belül – együtt működve a Nemzetek

Szövetségének Tanácsa által erre a célra kiküldhető bizottsággal… megállapítja a

fokozatosan megvalósítandó reformoknak és a helyreállításnak a programját […]”

*(1924. évi IV. törvénycikk az államháztartás egyensúlyának helyreállításáról)*

„1. § […] az állam bankjegyek kibocsátásának kizárólagos jogát a Bank e

működésének megkezdésétől 1943. évi december hó 31. napjáig bezárólag terjedő

időre a Bankra ruházza.” *(1924. évi V. törvénycikk a Magyar Nemzeti Bank létesítéséről*

*és szabadalmáról)*

„1. § Az alább megjelölt jogszabályokban koronaértékben, forgalomban már

nem lévő más pénznemben vagy aranykoronában meghatározott pénzösszegek

helyébe a pengőértékben meghatározott következő összegeket kell tenni […]”

*(1928. évi II. törvénycikk a pengőértékben való kötelező számítással kapcsolatos egyes*

*rendelkezésekről)*

„A kormány és az MSZDP közötti megállapodás, amely a köztudatba

…………………………….……. paktum néven került be, 1921. december 22-én született

meg […] A megegyezés a kölcsönös ígéretek és engedmények valóságos rendszerére

épült. […] A gazdaság újjászervezésének első lépéseként 1920 tavaszán felülbélyegezték a

régi, monarchiai bankjegyeket. Felállították a(z) …………………………………, amely a

továbbiakban a bankjegykibocsátás kizárólagos jogával rendelkezett. 1924. június 26-án

megkezdődött a …………………………..kölcsön kibocsátása, s ezzel a pénzügyi stabilizáció

kezdete. A korona egyelőre még forgalomban maradt, az új pénznemet, a(z)

………………………….. csak 1927-ben vezették be.” *(Romsics Ignác: A bethleni konszolidáció c. művéből)*

**Megoldás**

**9. A bethleni konszolidáció (Összesen 4 pont)**

**a)** Bethlen–Peyer

**b)** (Magyar) Nemzeti Bankot

**c)** népszövetségi (elfogadható: külföldi)

**d)** pengőt